Stord prestegjeld

Stord prestegjeld var et prestegjeld tilhørende Sunnhordland prosti. Det omfattet sogn i Stord kommune i Hordaland fylke, og hovedkirken var Stord kirke.

Stords kirkesogn er nå en del av Stord kirkelige fellesråd, og underlagt Sunnhordland prosti i Bjørgvin bispedømme i Den norske kirke.

Historikk 

Storð sókn (norrønt) har sin opprinnelse fra kristningen av landet. Stord prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Stord med Fitjar og Valestrand annekssogn.

Stord prestegjeld dannet grunnlaget for Stordø formannskapsdistrikt, som ble opprettet i 1837.

I 1862 ble Stord prestegjeld delt, og Fitje opprettet som eget sognekall, bestående av Fitje sogn Ved kgl.res. av 26. februar 1870 ble Valestrand sogn overført fra Stordøen og lagt som annekssogn til Sveen prestegjeld.

Nysæter sogn ble etablert i 1998. Ved avviklingen bestod Stord prestegjeld således av menighetene i Stord og Nysæter.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Stords historie
Religion i Vestland
Prestegjeld i Bjørgvin bispedømme